Diari Oficial de la Generalitat Valenciana


Sumari del DOGV 3788, del 07-07-2000 (2000/5302)

Resolució del recurs ordinari amb el número de referència interna R-16/1999.
----------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5302


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Resolució del recurs ordinari amb el número de referència interna R-16/1999. [2000/A5302]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Assane Kebe, carrer Escultor Vicente Rodilla, 1-14.ª (46980 València) la resolució del recurs ordinari amb el número de referència interna R-16/1999.
  
Resolució
  
«Examinat el recurs ordinari formulat pel senyor Assane Kebe, contra la resolució del Servei Territorial d'Arquitectura i Habitatge de València, en l'expedient, per sol·licitud de visat i d'ajudes econòmiques directes per a l'adquisició protegida d'un habitatge de preu taxat, número 46/1T/0581/1997/250.
  
Antecedents de fet
  
1. L'interessat, adquirent d'un habitatge de protecció oficial en segona o posterior transmissió per mitjà d'una escriptura de compravenda de 29 de gener de 1997, va presentar davant del Servei Territorial d'Arquitectura i Habitatge de València, una sol·licitud de visat i d'ajudes econòmiques directes el dia 28 de febrer de l'any esmentat.
  
2. Per mitjà d'un escrit de 9 de maig de 1997, el Servei Territorial va requerir l'interessat, en els termes establits en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè, entre altres punts, acreditara el següent:
  
- Haurà d'acreditar l'existència de tractat internacional de reciprocitat en matèria d'habitatge entre Espanya i el Senegal.
  
El 7 de novembre de 1997, l'interessat presenta un certificat d'empadronament en l'habitatge objecte de les ajudes i una fotocòpia confrontada de sol·licitud de la nacionalitat espanyola per residència a Espanya de forma legal i continuada des del 19 d'agost de 1986, datada el 14 de maig de 1997.
  
3. En vista de la documentació presentada, el Servei Territorial, per mitjà d'un escrit de 10 de novembre de 1997, comunica a l'interessat que té un termini de 15 dies, per a esmenar les objeccions següents:
  
- Haurà de presentar una resolució ferma en la qual s'estima la concessió de la nacionalitat espanyola.
  
Se li indica que si no ho fera així, s'iniciarien els tràmits oportuns per a la declaració de caducitat de l'expedient, tot això en compliment del que disposa l'article 76 en relació amb l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El 23 de juny de 1998, l'interessat sol·licita una ampliació del termini per a presentar la documentació requerida.
  
4. Amb data 30 d'octubre de 1998, transcorregut en excés el termini concedit sense que es complira el requeriment de referència, el Servei Territorial va dictar una resolució en que declarava la caducitat del procediment iniciat a sol·licitud de l'interessat, amb l'arxivament de totes les actuacions realitzades en aquest.
  
5. Contra la resolució esmentada va interposar un recurs ordinari dins del termini i en la forma escaient el senyor Assane Kebe, amb les al·legacions i documentació que hi consten i als quals ens remetem a fi de ser breus.
  
Fonaments de dret
  
1. Aquesta Direcció General és competent per a la resolució del present recurs ordinari, tant pel que estableix l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648 de 20 de desembre).
  
2. El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
3. D'acord amb el que estableix l'article 20 del Decret 113/1996, de 9 de juny, del Govern Valencià, sobre actuacions protegibles en matèria d'habitatge (DOGV núm. 2.770 de 14 de juny de 1996), ?Podran optar a les ajudes econòmiques directes, només els estrangers que pertanyen a països membres de la Unió Europea, en virtut del que disposa el Reglament del Consell de les Comunitats Europees número 116/1998. En la resta de supòsit, el sol·licitant haurà d'acreditar l'existència d'un tractat de reciprocitat amb el seu país, que establisca igualtat de tracte en tot el que tinga relació amb l'accés a l'habitatge?.
  
4. En el cas de què tractem, examinada la documentació que hi ha en l'expedient i considerant el que ha adduït el recurrent, es comprova que l'adquirent no és de nacionalitat espanyola ni d'altre país de la Unió Europea i que no ha sigut acreditada l'existència d'un tractat de reciprocitat amb el seu país d'origen en matèria d'habitatge, per la qual cosa, en aquest sentit, es considera correcta la resolució dictada pel cap del Servei Territorial. No obstant això, tenint en compte que l'interessat té permís de treball i de residència, expedit a València l'11 d'octubre de 1996, amb caràcter permanent, considerem ?aplicant el criteri adoptat per aquesta Direcció General el 23 de juliol de 1999 per a supòsits com el que tractem- que la documentació presentada és justificativa de complir els requisits exigits en l'article 20 de l'esmentat Decret 113/1996, de 5 de juny, de Govern Valencià.
  
En conseqüència, cal retrotraure les actuacions, perquè ateses les actuacions, i si el recurrent compleix la resta de requisits exigits per la normativa aplicable, se li concedisquen les ajudes econòmiques sol·licitades, i s'haurà de diligenciar l'expedient de referència d'acord amb les disposicions transitòries del Reial Decret 1.186/1998, de 12 de juny sobre mesures de finançament d'actuacions protegibles en matèria d'habitatge i sòl del vigent Pla d'Habitatge.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge resolc:
  
Estimar el recurs ordinari formulat pel senyor Assane Kebe contra la resolució del Servei Territorial d'Arquitectura i Habitatge de València de 30 d'octubre de 1998, la qual queda revocada.
  
Contra la present resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga interposar qualsevol altre recurs que es considere oportú.
  
València, 3 d'abril de 2000. El director general d'Arquitectura i Habitatge, José Mª. García Zarco.»